Podsjetimo, Benko se pridružio Bayernu sa samo sedam godina te je prošao nogometnu akademiju bavarskog velikana, a ovoga ljeta upisao je prvi službeni nastup za Bayern u pobjedi od 5:0 protiv Carl Zeiss Jene u DFB Kupu.



Radi se o igraču rođenom 1998. godine, i HNS je već duže vremena u kontaktu s Benkom i njegovom obitelji. Razgovori su se pogotovo intenzivirali još tijekom priprema za U-17 Svjetsko prvenstvo u Čileu, kao i pred nastup hrvatske U-19 reprezentacije na ljetos održanom Europskom prvenstvu u Njemačkoj.



Današnjim telefonskim razgovorom između oca igrača i tehničkog direktora HNS-a, dr. Romea Jozaka, 18-godišnji veznjak rođen u Münchenu i njegova obitelj odlučili su između Hrvatske i Njemačke odabrati crveno-bijelu šahovnicu, te će Fabian doći na okupljanje U-21 reprezentacije pred nadolazeću utakmicu protiv Švedske 10. listopada i konkurirati za nastup.



Ovo je veliki nogometni dobitak za Hrvatsku, ali i pokazatelj nogometne strateške snage HNS-a u međunarodnim okvirima.